《郑藏庵诣下皋访予不遇以诗见贻次韵答之》
明代·黄仲昭

闻君过访石田隈，自笑尘缘拨未开。春瓮无由酾酒候，奚囊又喜送诗来。

待看一雨通溪舫，还约重游扫径苔。地僻衡门长寂寞，可堪嘉客又空回。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。